53 BALANOPHOREAE: LOPHOPHYTUM. 54 
Anatomice bractea e parenchymate leptopleuro constat, in 
superiore limbi parte concretionibus sclerenchymaticis copiosis inter- 
texto, quod fasciculis nonnullis fibrovascularibus percurritur. 
Parenchyma in stipite horizontaliter, in limbo verticaliter elongatum, 
sectione transversali subisodiametricum existit, versus utramque 
superficiem angustius et magis compactum parietibusque obscurioribus 
instructum, epidermide tamen haud distinctá (cf. tab. 13. fig. 9); 
in stipite et inferiore limbi parte fluido hyalino verisimiliter aquoso 
repletum, quod superne in materiem molli-resinosam fusco-rubram 
sensim transit. Amylum deest. Concretiones sclerenchymaticae 
stratum intermedium, inferne interruptum, sursum fere continuum 
constituunt, colore nitide albo-flaventi eleganter a contextu adjacenti 
fusco-rubro discrepans; indoles singularum ejus cellularum figura 
nostra 9. tab. ХШ. illustratur. 
Fasciculi fibrovasculares e spadice in stipitem bracteae intrant 
tres (fig. 10), qui longitrorsum eum percurrunt, versus limbum 
sensim divergentes. Quem quum attigerunt, sursum et deorsum 
ramulos emittunt, qui iterum dividuntur et cum novis ramulis ita 
sese distribuunt, ut in sectione limbi transversali (per medium 
circiter) fasciculos 12—20 invenias, qui margini bracteae ventrali 
paullo propiores in seriem transversalem fere totam limbi latitudi- 
nem occupantem dispositi sunt (fig. 11). Longitudinaliter limbum 
fere usque ad marginem pervadunt, apicem et basin versus con- 
vergentes (cf. fig. 8). 
Squamae vegetativae (pedunculi et rhizomatis) omni fere 
nota anatomicà superiori bractearum parti (neglecto stipite) 
respondent. 
d. Capitula. 
Inflorescentiam universalem spicam capitulorum re- 
ferre, antecedentibus jam notatum est. Capitula inferiora 12—25 
feminea, superiora 3—6-ies numerosiora mascula exstant; omnia 
subsemiglobosa vel abbreviato-cylindracea verticeque rotundata 
(tab. 9. fig. II); infima usque 1'/, centim. longa, sursum sensim 
minora, in summo apice rudimentaria saepeque ad nodulos redacta 
(tab. 9. fig. I). Eádem ac bracteae taxi gaudent. 
Capitula feminea solis e floribus seu pistillis, numero 
90—180, super axem elongato-cylindricum dispositis pressim con- 
tiguis constant, unde minute hexagono-areolata stylisque glanduloso- 
hirta apparent (cf. tab. 9. I). Bracteae sub singulis floribus haud 
offenduntur (secundum theoriam multis morphologis acceptam igitur 
latentes seu abortae), nec alia organa illis intermixta, Flores ver- 
ticillis alternis plerumque 12-meris, sed haud raro etiam 10-, 11- 
et 13-meris, et spiris quoque inter hos verticillos intermediis, di- 
vergentiae 2, эҙ» #5 dispositi sunt; taxi saepe in uno eodemque 
capitulo e verticillatà in spiralem transeunte, vel etiam inter diver- 
gentias varias, ludente, ita quidem ut ad basin solemniter altiore 
quam ad apicem utatur. Capitula haecce colore subaurantiaco 
notantur. 
Capitulum masculum obiter intuenti tamquam fasciculum 
subrotundum antherarum decurvo-patularum sese praebet, primum 
pulchre flavum, post antherarum dehiscentiam albidum (tab. 9. fig. I. ). 
Accuratius investigatum stamina offert prominentiis obtusis vix con- 
spicuis binatim adnexa, quibus squamae carnosae breves obconicae 
occultantur, paria staminum stipantes, cum iis super axem bre- 
viter cylindricum dispositae denseque confertae (tab. 9. fig. П 2, 
tab. 18. fig. 14 — 16). In capitulis inferioribus tales squamae 
50—60 totidemque staminum paria adsunt (fig. 14), superne gra- 
Balanoph, 
datim pauciora fiunt (fig. 15); verticillis irregularibus, quorum 
divergentiam enucleare haud contigit, circa axem disposita. 
ПШ. FronEs mascur1 (tab. ХШ. fig. 12—23). 
Pro flore masculo singulum par staminum (fig. 12), promi- 
nentiam, cui adnexum est (fig. 12 ax.), pro axe hujus floris habemus. 
Flos Lophophyti masculus nostra sententià ty pice nudus est, 
perigonio penitus deficiente, quum stamina ipsa, quia ad dextram 
et sinistram versus axem capituli disposita sunt, prima axeos 
floralis phylla sistant. Auctores quidem priores huic flori peri- 
gonium adscripserunt, pro tali squamas declarando staminum paria 
fulcientes; quae vero sententia numero et positione squamarum 
illarum refutatur. Potius eas pro ovariis abortivis existimarem, 
qualia etiam Langsdorffiae floribus 4 intermixta observamus; 
nam transitus subinde ad ovaria perfecta offerunt, ut figuris 22 et 
23 tabulae nostrae XIII docetur. 
Jam ad descriptionem diversarum floris 7 partium transeamus, 
axe quidem (fig. 12 ax.) neglecto, qui nil peculiaris offert. Sta- 
mina super axem leviter divergenti-erecta, tota 6—7 mm. longa 
existunt, antherá cc. 5 mm. aequante. Filamentum albidum, 
tenui-cylindricum, inter squamas subcompressum, in connectivum 
centrale extrinsecus haud visibile absque articulatione transit. An- 
thera flava, lineari-oblonga, ditheca, thecis lateralibus, contiguis 
(fig. 12. 17), posticá (quoad axem capituli) anticam plq. apice 
superante, basi eà breviore (fig. 13), utráque locellos 2 aequales 
semicylindricos exhibente, unde tota anthera quadrisulca evadit 
(fig. 12. 17). — Dehiscentia more plerarumque antherarum per 
rimas 2 longitudinales fit; valvae deinde late reflectuuntur, ita ut 
anthera subplana reddatur (fig. 18. 18). 
Structura staminis anatomica typo Dicotylearum vul- 
gari respondet (cf. fig. 19). Filamentum et connectivam parenchyma 
exhibent longetensum leptopleurum, quod fasciculus fibrovascularis 
percurrit unus axilis, solis e vasibus spiriferis et strato parvo 
malacophloeodico contextus (fig. 19 f.), pone xylema cellulis non- 
nullis sclerenchymaticis concomitatus (fig. 19 sc.). Valvae antherae 
stratis cellularum 3 vel versus connectivum 4 constituuntur, quarum 
indoles fig. 19 illustratur; observandum praecipue, in stratis interio- 
ribus cellulas eleganter reticulato-incrassatas obtingere, quales quidem 
in reliquis plantis vulgares, inter Balanophoreas autem solummodo in 
Lophophytearum tribu offenduntur. Tota praeterea valva, excepta 
regione ubi dehiscentia fit, cuticulá minute rugulosa vestita est 
(cf. fig. 19 cut.). 
Pollinis flavo-albentis granula (fig. 20) ellipsoidea, sicca 
triplicata, humectata striis vel rimis 3 longitudinalibus instructa 
apparent, per quas intina leviter protumescit. Exina laevis exstat; 
magnitudo — 40 micromillim. 
Squamae denique seu ovaria abortiva, quibus flores masculi 
stipantur, obverse conicae, vertice rotundatae, lateribus mutuá 
pressione prismatico-angulatae exstant (fig. 21). Filamentis sub- 
aequilongae haec inter sese premuut (fig. 14. 16); consistentià 
gaudent carnosá, colore rubescenti. In infimis capitulis subinde 
transitum ad ovaria perfecta offerunt (fig. 22. 23). — Anatomice 
parenchyma angustum penitus leptopleurum subisodiametricum ex- 
hibent, fasciculo fibrovasculari brevi subaxili percursum, vertice 
cuticulá rugulosà tectum. — De axe capituli cylindrico solummodo 
notandum, e parenchymate angusto leptopleuro eum constare et 
fasciculis fibrovascularibus 30— 40, in circulos 2 subconcentricos 
irregulares ordinatis, quibus 3—4 accedunt magis in centro currentes. 
8 
